ปภ.แจ้งจังหวัดเพชรบูรณ์ ชัยภูมิ ร้อยเอ็ด อุบลราชธานี เฝ้าระวังน้ำล้นตลิ่ง น้ำท่วมขัง 22-25 สิงหาคมนี้
กองอำนวยการป้องกันและบรรเทาสาธารณภัยกลาง (กอปภ.ก.) โดย กรมป้องกันและบรรเทาสาธารณภัย (ปภ.) ได้รับแจ้งจากกองอำนวยการน้ำแห่งชาติ ซึ่งได้ติดตามสถานการณ์ ฝนตกบริเวณภาคเหนือและภาคตะวันออกเฉียงเหนือ ประเมินคาดการณ์ปริมาณฝนตกในช่วงวันที่ 20-22 สิงหาคม 2565 จะมีฝนตกอยู่ในเกณฑ์ 90 มิลลิเมตร และคาดการณ์สถานการณ์น้ำในลำน้ำมีแนวโน้มเพิ่มขึ้นประมาณ 0.50 – 1.00 เมตร ขอให้เฝ้าระวังระดับน้ำล้นตลิ่ง บริเวณแม่น้ำสายหลักและลำน้ำสาขาไหลหลากเข้าท่วมขังในพื้นที่ลุ่มต่ำเกษตรกรรม พื้นที่ลุ่มต่ำริมลำน้ำและพื้นที่ชุมชน โดยมีพื้นที่เฝ้าระวังสถานการณ์น้ำล้นตลิ่ง น้ำท่วมขัง ระหว่างวันที่ 22-25 สิงหาคม 2565 ในจังหวัดเพชรบูรณ์ ชัยภูมิ ร้อยเอ็ด และอุบลราชธานีกรมป้องกันและบรรเทาสาธารณภัย (ปภ.) แจ้งหน่วยงานที่เกี่ยวข้อง ดำเนินการจัดเจ้าหน้าที่ติดตามสภาพอากาศและสถานการณ์น้ำอย่างต่อเนื่อง โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง และพื้นที่จุดเสี่ยงที่เคยเกิดน้ำท่วมขังเป็นประจำ พร้อมแจ้งเตือนประชาชนที่อาศัยอยู่ริมสองฝั่งแม่น้ำและลำ เฝ้าระวังและเตรียมพร้อมรับมือน้ำล้นตลิ่งและน้ำท่วมขัง และเจ้าหน้าที่ติดตามเฝ้าระวังสถานการณ์ และเตรียมความพร้อมปฏิบัติการให้ความช่วยเหลือประชาชนตลอด 24 ชั่วโมง